Oikeusministeriö

Viitteenne: OM 8/41/2014

Liiketoimintakiellosta annetun lain muuttaminen

Innovaatiorahoituskeskus Tekes kannattaa esitettyä liiketoimintakiellosta annetun lain muuttamista.

Esitetty laki liittyy Tekesin toimintaan erityisesti siltä osin kuin siinä on säädetty julkisista varoista avustuksia ja etuuksia myöntävälle valvontaviranomaiselle mahdollisuus pyytää liiketoimintakiellon tutkintaa. Tekes pitää hyvänä tällaista mahdollisuutta selvityttää, onko yrityksen toiminnasta vastaavien henkilöiden kohdalla syytä liiketoimintakieltoon.

Valvontaviranomaisille on jo nyt säädetty lain 21a §:n nojalla velvollisuus kiinnittää huomiota liiketoimintakiellon noudattamisen toteutumiseen. Jotta tällainen lakisääteinen tehtävä olisi mahdollista toteuttaa, Tekes pitää erityisen tärkeänä, että laissa on turvattu valvontaviranomaisen tiedonsaanti määrätyistä liiketoimintakielloista.

Helsinki 10.2.2016

Ari Grönroos

johtaja, Asiakastyön tuki ja rahoitus

(asiakirja on sähköisesti allekirjoitettu)